**Қазақстан Республикасы Парламенті Мәжілісінің депутаты Д.Еспаеваның депутаттық сауалы Қазақстан Республикасы Премьер-Министрге арналады**

«Ақ жол» фракциясына Жеңіл өнеркәсіп кәсіпорындары **қауым-**дастығы **саладағы проблемалық мәселелер бойынша** өтініш жолдады.

Соңғы 5 жылда саладағы кәсіпорындардың 40%-дан астамы **өз қызметін** тоқтатты, жұмыс істеп жатқандарының саны **25 мыңнан 13 мыңға дейін** қысқарды. Естеріңізге сала кетейік, кеңес заманында Қазақстанда бұл салада жұмыспен қамту **203 мыңға дейін** жеткен болатын. Мұндай жағдай бұрынғы Одақтың экономикалық байланыстарының үзілуі мен шикізат базасының болмауынан басқа, осы саланы дамытуға қатысты **мемлекеттік стратегияның болмауы себебінен** қалыптасқаны анық.

Осыған байланысты, «Ақ жол» фракциясы жеңіл өнеркәсіп кәсіпорындарын қолдау үшін **мынадай ұсыныстар** жасайды.

Мәселен, 2015 жылы Қауымдастық қазақстандық тауарларды ішкі нарықта алға жылжыту бойынша **«Қазбренд» бағдарламасын** әзірледі, ол **әлі күнге дейін** іске асырылмаған. Саладағы кәсіп-орын-дарға **өнімді тек қана өндіруде емес**, сондай-ақ оны ішкі және сыртқы нарықтарда өткізу**де** **көмек қажет.**

Бүгін біздің нарығымызды Түркиядан, Белорусьтен, Ресейден, Қытайдан келген тауарлар **толтырып жіберген**. Түркия Үкіметі өз тауарларын алға жылжыту үшін дүкендерді жалға алуды және франчайзинг желісін құруды субсидия-лайды, инвестицияларды және жабдыққа жұмсалатын шығыстарды өте-й-ді, елде өндіріл-мейтін шикізатқа импорттық баждарды алып тастаған. Осыған ұқсас шараларды Ресей мен Беларусь ішін-ара қолданады.

Мысалы, Беларусьте сауда желісінің сөрелік кеңістігі-нің **кемінде 30%-ы** отандық тауарларға беріледі. Ресейде осы үлесті **40%-ға дейін арттыру туралы** **ұсыныстар** қаралып жатыр, сонымен қатар, Ресейде осы тауарлардың өзіндік өндірісі болған жағдайда компаниялар мен мемлекеттік корпорацияларға мемлекет мұқтажы үшін жеңіл өнеркәсіптің импорттық тауарларын сатып алуға **тыйым салынған.**

Ал Қазақстанда сауда орталықтарын жалға алу ақысының жоғары болуынан отандық тауарлар барлық сауда желілерінде нашар ұсынылған. Бұл бұйымдардың түпкілікті құны **30-50%-ға арттырады.** Соның нәтижесінде, тауарлар көрші елдердің осыған ұқсас тауарларымен салыстырғанда **бәсекеге қабілет-сіз болып қалады.**

Мемлекет пен квазимемлекеттік сектор тарапынан отандық тауарларды ұзақ мерзімді тұрақты сатып алу болған жағдайда ғана / өндірушілер өндірісті **сақтап қана қоймай,** сондай-ақ оны жаңғырту мүмкіндігіне де ие болады.

Сонымен қатар, «Ақ жол» партиясы жеңіл өнеркәсіп саласына жататын басым секторлар үшін қосылған құн салығының сараланған мөлшерлемесін қолдану қажеттілігі туралы **бірнеше рет** айтқан болатын. Тауар өндірушілер үшін шикізатқа, материалдар мен жабдықтарға **кедендік баждарды төмендетуді**  ұсынған едік. Осы саладағы өнімнің өзіндік құнында шикізат, негізінен, импорттық шикізат, **60%-ды құрайды.**

Жоғарыда айтылғандардың негізінде, «Ақ жол» фракциясы Сізден:

1. отандық тауарларды маркетинг**тік** алға жылжыту және жалға алу ақысы бойынша **шығындардың бір бөлігін** өтеуді;
2. кейіннен 30%-ға дейін жеткізе отырып, сауда желілерінің **сө**ре-лерінде отандық өндірілген жеңіл өнеркәсіп тауарларының кемінде   
   **10%-ының болуын** қамтамасыз етуді;
3. Ресей заңнамасына ұқсас мемлекеттік сатып алу шеңберінде Қазақстанда осы тауарлардың өндірісі болған кезде Қазақстанда шыға-рылған тауарлардың **ең аз үлесін белгілеуді**;
4. Қазақстанда өндірілмейтін шикізат пен жиынтық-тауыштарды **кедендік баждар-дан босатуды:**
5. жеңіл өнеркәсіп кәсіпорындары үшін 3% мөлшерінде қосылған құн салығының **төмен-детілген мөлшер-лемесін белгі-леуді** сұрайды.

*Құрметпен,*

**«Ақ жол» фракциясының депутаттары**